Bărbatul care a filmat incidentul şi l-a postat pe Facebook spune că femeia a fost surprinsă în trafic, miercuri, pe un drum din comuna Şcheia, judeţul Suceava.

Aceasta stătea în spatele căruţei încărcate cu fier vechi, pe un cauciuc, pentru a asigura frânarea atelajului.

„Frână la Suceava, specialitatea casei în Şcheia. Mama mia… încă aşa ceva...”, comentează râzând bărbatul care a postat ineditele imagini pe Facebook.

Filmarea în care se vede că femeia era folosită pe post de frână la căruţă a fost realizată pe un drum aglomerat din comuna Şcheia a judeţului Suceava.

Căruţa era încărcată cu fier vechi şi a fost suprinsă în timp ce cobora o pantă, iar femeia era aşezată pe un cauciuc prins în spatele atelajului pentru ca acesta să nu prindă viteză prea mare la coborâre.